Joventut realitza xarrades sobre l'ús de les tecnologies i internet als instituts de la localitat
07 de març 2019

![](/media/e3mjyffh/92-20190301_132021.jpg)  

La regidoria de Joventut està impartint unes xarrades sobre l'ús de les tecnologies i internet amb l'objectiu de conscienciar l'alumnat d'un bon ús responsable de les seues xarxes, mòbils i internet. Estes xarrades, impartides per l'expert en seguretat i ciberassetjament, Jorge Bono, finalitzaran el pròxim 27 de març i van dirigides a 30 grups d'alumnes des de 1r d'ESO fins a 4t d'ESO (aproximadament un total de 750 alumnes) dels instituts María Moliner, Eduardo Merello, Camp de Morvedre, Jorge Juan, Jaume I i Clot del Moro

En concret, la primera de les xarrades que es presenta a l'alumnat ha sigut ‘Seguretat i privacitat en Xarxes Socials i les apps. Ciberbullying’. Esta xarrada informa a l'alumnat de la importància de llegir les clàusules de confidencialitat i privacitat que acceptem a l'hora de donar-nos d'alta en les xarxes socials o instal·lar apps en els nostres dispositius mòbils. Què passa amb allò que publiquem?, sabem qui ho veu? A més a més, l'objectiu és conscienciar de la importància de denunciar i informar a tutors i adults sobre els casos tant de _bullyi__ng_ com de _ciberbullyi__ng_. Fer partícips de les conseqüències de compartir mitjançant les TIC el _ciberbullyi__ng_.

![](/media/pl2fbmbm/92-20190219_133322.jpg)  
D'altra banda, la segona xarrada és sobre la ‘Seguretat en l'ús del telèfon intel·ligent i nomofòbia’ on l'alumnat es informat de la importància de la seua protecció i seguretat davant l'ús del seu telèfon mòbil. L’objectiu és presentar-los una sèrie de consells saludables i normes en l'ús correcte del _smartpho__ne_ per  no caure en la nomofobia (por incontrolable a eixir de casa sense el telèfon mòbil).​​  

*   [](http://www.facebook.com/sharer.php?u=https://aytosagunto.es/va/actualitat/joventut-realitza-xarrades-sobre-l-us-de-les-tecnologies-i-internet-als-instituts-de-la-localitat/ "Facebook")
*   [](http://twitter.com/share?url=https://aytosagunto.es/va/actualitat/joventut-realitza-xarrades-sobre-l-us-de-les-tecnologies-i-internet-als-instituts-de-la-localitat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-realitza-xarrades-sobre-l-us-de-les-tecnologies-i-internet-als-instituts-de-la-localitat/ "Linked In")
*   [](mailto:?body=https://aytosagunto.es/va/actualitat/joventut-realitza-xarrades-sobre-l-us-de-les-tecnologies-i-internet-als-instituts-de-la-localitat/)